A mi kis falunk

***A mi kis falunk*** 2017-től vetített magyar vígjátéksorozat, amit Kapitány Iván alkotott, a szlovák *Horná Dolná* című sorozat magyar adaptációja.

A sorozat első epizódját 2017. február 2-án mutatta be az RTL Klub, azóta folyamatosan sugározzák, elsőként csütörtök,később szombat esti premierekkel. A helyszíne egy valóságban nem létező falu, Pajkaszeg. A jeleneteket a közigazgatásilag Esztergomhoz tartozó Pilisszentléleken és a Dédai-tónál forgatták.

## Ismertető

A sorozat egy Pajkaszeg nevű kicsiny falu lakosainak mulatságos hétköznapjait mutatja be. Olyan figurák élnek itt, akik az átlagemberek mintaképei lehetnének, mégis egyedi tulajdonságaik és alapvető jellemhibáik miatt folyton furcsa, ámde szórakoztató szituációkba keverednek. Van egy ügyeskedni igyekvő polgármester, aki a pecabot végét épp úgy szereti megfogni, mint az Isten lábát, lehetetlent nem ismerve, ha a falu és a saját hírnevének gyarapítása a tét. Egy szorgos titkárnő és playboy-múltú vőlegénye, akiknek kapcsolatát gyakran próbára teszi eltérő személyiségük és világnézetük. Egy jóképű pap, aki a reverendáját semmire nem cserélné le, pedig a falu lányai bármit megadnának érte. Egy csinos kocsmárosnő, akinek alakjánál csak a modora tüzesebb. Egy körzeti megbízott, aki a rendőr-viccek két lábon járó megtestesítője. Egy rezignált állatorvos, aki ott segít, ahol tud. Emellett harcias szellemű öregasszonyok, elkötelezett kocsmahuszárok, és szépreményű fiatalok. Ők alkotják ezt az irreálisan vicces világot, ahol az a normális, hogy többnyire semmi sem az...

## Szereplők

### Epizódszereplők

* Ábel Anita – Molnár Éva, adóellenőr
* Ádám Tamás – Porondmester
* Albert Zsófia – Recepciós
* Almási Sándor – Tóni
* Ambrus Péter – Répaárus
* Anna Csitári – Kirgiz
* Arató Ármin – Máté, Piroska unokája
* Babják Annamária – Piacfelügyelő
* Badár Sándor – Fenyőfa árus
* Bajor Zsuzsanna – Anyuka
* Balázsovits Edit – Árvai Edit
* Ballér Bianka – Szerkesztő asszisztens
* Bányai Miklós – Szikszai tizedes
* Barabás Kiss Zoltán – Vadász
* Baronits Gábor – Ricsi
* Barta Judit – Stúdió asszisztens
* Bede-Fazekas Szabolcs – Vércse ezredes
* Benkő Nóra – Karola
* Berentz Annamária – Pincérnő
* Béres Bence – Vizsgafilmes operatőr
* Bíró Panna Dominika – Vizsgafilmes dramaturg
* Bodó Dániel – Pap
* Boncz Ádám – Fogorvos
* Boronyák Gergely – Cirkuszos
* Buzás Mihály – Ügyintéző
* Czakó Roland – Szállító
* Cserna Antal – A püspök asszisztense
* Csillag Botond – Kisbolti eladó
* Csizmadia Gergely – Gábor
* Csonka Ibolya – Nagyszájú öregasszony
* Dancs János – Kigyúrt férfi
* Dolmány Attila – Zöldséges
* Donnert Nikolasz – Artista
* El Karamany Yaszin – Cirkuszigazgató
* Endrédy Gábor – Bútorszállító
* Endrődy Krisztián – Rendőr
* Erki Gabriella – Cili
* Erdős Andrea – Nővér
* Ertl Zsombor – Bellboy
* Farkas Dénes – Szilárd, üzletember
* Ficzere Béla – Sofőr
* Földi Ádám – Szobatársnő férje
* Für Anikó – Brummer Orsolya, Teca édesanyja
* Gál Petra – Riporter
* Garami Mónika – Kovácsné
* Gelányi Imre – Pajkaréti pásztor
* Gerner Csaba – Nehézfiú
* Gosztonyi Csaba – Pincér
* Gömöri András Máté – Norbi, Ildikó barátja
* Győri-Nádai Réka – Fogorvosi asszisztens
* Grgity Nikoletta – Anyuka
* Haffner Anikó – Ica
* Haik Viktória – Nővér a kórházban
* Hajmási Dávid – Apuka
* Halmos Fatime – Idegenvezető
* Harsai Gábor – Beszólós bácsi
* Hegedűs Miklós - Vizsgabiztos
* Hegedűs Péter – Biztonsági őr
* Hencz András – Vizsgafilmes hangmérnök
* Herczeg Adrienn – Autótulajdonos
* Herczeg Tamás – Telefonszerelő
* Hevér Vilma – Rozika
* Horváth Ákos – Melós
* Horváth Julianna – Pincérnő
* Horváth Lídia – Kitty
* Illés Edit – Süket öregasszony
* Ilyas Bayaliev – Kirgiz
* Imre Sebastian – Mentős
* Isambaeva Zarina – Kirgiz
* Janklovics Péter – Berkics Bandi, Laci féltestvére
* Jámbor József – Buszsofőr
* Jánosi Ferenc – Villanyóra-leolvasó
* Jánosi Sándor – Sanyi
* Járai Máté – Dr. Szilárd Kálmán
* Jegercsik Csaba – Galambász
* Jerger Balázs – Kelemen István, technikus
* Juhász István – Picur
* Kakasy Dóra – Bartha Zsanett, riporter
* Káli Gergely – Kovács József, operatőr
* Kamarás Iván – Önmaga
* Kapitány Mihály – Gyerek
* Karácsonyi Zoltán – Török zászlós
* Kecskés Karina – Kamilla, jógaoktató
* Kelemen József – Stefkovics Emil, amerikai látogató
* Kembe Sorel - Nőgyógyász
* Kisari Zalán – Driftpálya alkalmazott
* Kiss Árpád – Feró, volt pajkaszegi fociedző
* Kiss Péter Balázs – Hivatalnok sofőrje
* Klem Viktor – Rendőr
* Koblicska Lőte – Anyakönyvvezető
* Kokas Piroska – Takarítónő
* Kolovratnik Krisztián – Csillag Tamás, séf
* Komornik András - Urológus
* Kónya András – Pap
* Kovács Ádám – Rendőrjárőr
* Kovács Áron – Önmaga
* Kővári Lotti – Eszter
* Kövesdi László – Őrizetes
* Krausz Gergő – Kukoricaárus
* Kroó Ádám – Sommeiler
* Lajos András – Első érdeklődő
* László G. Attila – Drazsé
* Lázár Balázs – Pincér
* Lázár József – Pultos
* Lecső Péter – Paintball tulajdonos
* Ligetvári Judit – Vásárló néni
* Linka Péter – Turista
* Losonczi Kata – Szobatársnő
* Lugosi György – Géza, sebész
* Magyar Attila – Ellenőr
* Majorfalvi Bálint – Biztonsági őr a bankban
* Matus Gábor – Építész
* Mazányi Eszter – Turista felesége
* Merán Bálint – Kamaszfiú apja
* Mérei Gabriella – Vásárló nő
* Mesterházy Gyula – Zoltán
* Mészáros Máté – Recepciós
* Mészáros Piroska – Bogi, Sváb húga
* Molnár Szilágyi Szilvia – Yuri
* Molnár Gyöngyi – Orvos
* Müller László – Hivatalnok sofőrje
* Nádas Dávid Gábor – Pultos
* Nagy Péter János – Vizsgafilmes gyártásvezető
* Németh Kristóf – Önmaga
* Németh László – Költöztető
* Ódor Kristóf – Szöllősi Árpád, biciklis
* Olt Tamás - Benzinkutas
* Ónodi Gábor – Költöztető
* Orbán Levente – "Jauzsi"
* Oroszi Tamás – Főhadnagy
* Palla Szabina – Gazdi
* Papp Endre – Kolbai Árpád, "Kolbász"
* Papp István – Állatgondozó
* Papp János – Öreg püspök
* Parti Nóra – Főszerkesztő
* Pecsenyiczki Balázs – Baranyai százados
* Petri Viktor – Futár
* Podlovics Laura – Recepciós
* Pozsgai Zoltán – Ufókereső újságíró
* Rácz László – Szippantós autó sofőrje
* Rábavölgyi Tamás – Futár
* Rajkai Zoltán – Hivatalnok
* Rancsó Dezső – Őrizetes
* Rékai Nándor – Eladó
* Rétfalvi Tamás – Rendőr
* Réthelyi András – Őrizetes
* Roehnelt Zsuzsanna – Csinos lány
* Rózsa Krisztián – Rendőr
* Rudolf Szonja – Bea, Piroska unokája
* Sárkándi Levente – Fénymásoló-szerelő
* Sipos László Márk – Vizsgafilmes rendező
* Slavko Sobin – "Ahmed", török kamionos
* Szakács Benett – Gyerek
* Szakács Tibor – Ellenőr
* Szakács Zétény – Gyerek
* Szatmári Attila – Szaunázó férfi
* Szatory Dávid – Földmérő
* Szegfű Ildikó – Elvira
* Szekulesz Márk – Munkaügyes
* Szennyai Mária – Beszólogatós néni
* Szitás Balázs – Temetőmunkás
* Szívós László – Rendőr
* Szomor Bendegúz – Kisfiú
* Szulák Andrea – Jósnő, valójában szélhámos
* Szűcs Krisztina – Patikus
* Takátsy Péter – Jegyellenőr
* Tankó Erika – Gerda
* Tari Teréz – Rendőrségi ügyintéző
* Tarján Péter – Narrátor
* Ticz András – Kosaras fiú
* Tokaji Csaba – Botos százados
* Tolnai Hella – Ékszerészbolti eladó
* Torma Bálint – Kamaszfiú
* Tóth Árpád – Melós
* Tóth Károly – Kocsányi
* Tóth Máté – Teca rendszeres beszállítója
* Tóth Máté Tamás – Rendőrjárőr
* Trecskó Zsófia – Molnárné Kardos Anita
* Turza Vivien – Pultos lány
* Tűzkő Sándor – Várakozó férfi
* Udvarias Anna – Zarándok
* Vajda Milán – Haver
* Valiszka László – Ellenőr
* Váncsa Gábor – Városi rendőr
* Vándor Éva – Etelka, id. Berkics László szeretője
* Vándor Zoltán – Mentős
* Vanya Tímea – Pénztáros
* Varga László – Taxisofőr
* Varsányi Szabolcs – Partiarc
* Vass Szilárd – Pincér
* Vastag Attila – Bohóc
* Vlahovics Edit – Zarándok
* Wessely-Simonyi Réka – Banki ügyintéző
* Zoltán Áron – Gundi

## Epizódok

*Bővebben: A mi kis falunk epizódjainak listája*

## Érdekességek

* Létezik egy hasonló című film is: *Jiří Menzel: Az én kis falum*. A film mind történetben, mind műfajban különbözik a sorozattól.
* A csak zárt körben bemutatott legelső pilot részben Szifon, a közmunkás szerepét még Józsa Imre játszotta, Matyi szerepét meg Debreczeny Csaba, aki jelenleg Szifont alakítja a sorozatban. Később Józsa Imre a betegsége miatt azonban már nem tudta elvállalni a szerepet, így Szifon szerepét Debreczeny Csaba kapta meg, Matyi szerepét meg Molnár Áron. Mire az első epizód adásba került, Józsa Imre már nem élt.
* Kapitány Iván elmondása szerint a stáb azért választotta Pilisszentléleket forgatási helyszínül, mert ez volt az egyetlen falu, ahol nincs templom, ami a történet szempontjából kulcsfontosságú volt. A faluhoz valójában tartozik egy templom, ami Esztergom, Pálosok utcája 10, 2508 cím alatt található. Az 1. évad 7. részében látható is, ám a történet szerint ez a Pajkaréthez tartozó templom.
* A püspököt az 1. évad 1. részében még Papp János alakította, a 3. évad 6. részétől viszont szerepét ismeretlen okokból Horváth Lajos Ottó vette át.
* A Matyit alakító Molnár Áron a 3. évad 14. részében kettős szerepet játszott, ugyanis ő volt Dr. Karosi Endre, a fogyasztóvédelmi felügyelő, aki az állatorvoshoz érkezett.
	+ A 6. évad 1. részében a Gyurit alakító Lengyel Tamás is kettős szerepben tűnt fel. Egyszerre volt Gyuri és Gyuri édesapja.
* Az évadok között több esetben is előfordul, hogy az epizódok címei megegyeznek egymással. Az 1. évad 1. része és a 4. évad 7. része is a *Választás* címet kapta, valamint a 3. évad 7. része és a 7. évad 2. része is *A tabletta* címet viseli.
* Az 1. évad 8. része és a 3. évad 17. része is egy verekedéssel végződő focimeccsel ér véget.
* Pajkarét jeleneteit szintén Pilisszentléleken vették fel. Egyes epizódokban más falvak is megemlítésre kerülnek, mint például Alsópajka, Alsószeg, Felsőszeg, Pajkaremete vagy Pajkavölgy. Ez utóbbiak jeleneteit nem vették fel.
* Az első négy évadban még minden külső és belső jelenetet Pilisszentléleken forgattak, az 5. évadtól már több belső helyszínt is egy stúdióban rendeztek be, többek között a polgármesteri hivatalt, Gyuri és Erika házát, vagy az orvosi rendelőt. Ennek oka, hogy a régi helyszínek közül sokat már nem tudtak újra kibérelni, illetve a stúdiós felvételek költséghatékonyabbak voltak a stáb és a színészek számára egyaránt.
* A 4. évad 4. részében három másodpercre bekerült egy helyi lakos is az egyik jelenetbe, anélkül, hogy tudott volna róla. Mivel utólag sem kérték az engedélyét, és nem sikerült megállapodásra jutnia a gyártó céggel, a bíróság 300 000 forint sérelemdíjra és bocsánatkérésre kötelezte a Content Factory Kft.-t, miközben a per költségei, ami a kártérítés majdnem tízszerese volt, szintén a céget terhelték.
* Az eredeti szlovák sorozat címe (*Horná, Dolná*) szó szerint azt jelenti, *Felső, Alsó*, ami falusi jelentéskörben a Felvég, Alvég szavaknak felel meg. *A mi kis falunk* 5. évadának 3. része az *Alvég-Felvég* címet viseli.
* Erika terhessége eredetileg azért került bele az 5. évad történetébe, mert a való életben Lovas Rozi is terhes volt. A 2020-as koronavírus-járvány miatt azonban az évad forgatása később indult meg, és a színésznő addigra már megszült, így a tervezettnél nagyobb szerepet tudott vállalni bizonyos epizódokban. Ellenben a 6. évadtól, amikor a második gyermekével volt várandós, már nem tudott részt venni a munkálatokban.
* Az 5. évad 2. részében Stoki nyíltan megkérdezi Nellitől, hogy nézi-e a *Jófiúk* című sorozatot, az RTL saját gyártású, rendőrös sorozatát.
	+ Ugyanebben az epizódban a Bakit alakító Kerekes József egyik híres szinkronszerepének, Szamárnak az egyik jelenetét utánozza a *Shrek 2-ből*.
* Az 5. évad beharangozó előzetesében számos jelenetet mutattak, amik végül csak a 6. évad epizódjaiban szerepeltek.
* Hevér Gábor Répa Árpád karaktere ugyanazon a szerepen alapszik, mint amit a *Segítség! Itthon vagyok!* című sorozatban is játszott. A sorozatot szintén Kapitány Iván rendezte, és *A mi kis falunk* számos színésze feltűnt benne.
* A 6. évad 15. részében Piroska gyónás közben említést tesz a papnak a *Perzselő érzelmek* című sorozatról. Ezzel valójában a *Perzselő szenvedélyek* című török sorozatra utal, amit 2021-ben sugárzott az RTL. A papot alakító Schmied Zoltán és a Piroskát alakító Zsurzs Kati is egyaránt szinkronizáltak a sorozat magyar változatában.

## Videók

### Előzetesek

A mi kis falunk előzetesA mi kis falunk előbb, mint a TV-ben! - RTL Most+A mi kis falunk - 2. évad - előzetesA mi kis falunk - 2. évad, 2. rész (előzetes)A mi kis falunk - 2. évad, 3. rész (előzetes)Sorozat Maraton - RTL Most+A mi kis falunk 5. évad - 2021-03-20A mi kis falunk 5. évad - A folytatás-2A Mi Kis Falunk - Ajánló RTL KlubA Mi Kis Falunk - Ajánló RTL Klub-2A Mi Kis Falunk - Ajánló RTL Klub-3A Mi Kis Falunk - Ajánló RTL Klub-4A Mi Kis Falunk - Ajánló RTL Klub-5A Mi Kis Falunk - Ajánló RTL Klub-6A Mi Kis Falunk - Ajánló RTL Klub-7A mi kis falunk - Ajánló RTL
### Jelenetek

A mi kis falunk - Megtalállak még (cover)Téged, te nagyon hülye! - www.rtl.hu-amikisfalunkA Polgármester pénzügyi filozófiája - www.rtl.hu-amikisfalunkPiroska néni vs. Stoki! - www.rtl.hu-amikisfalunkMint a Rocky! - www.rtl.hu-amikisfalunkNe aggódj, ez veled született - www.rtl.hu-amikisfalunkA Doktor bemutatja- így NE udvarolj! - www.rtl.hu-amikisfalunkKemény szavak ezek egy fiútól... - www.rtl.hu-amikisfalunkA munka és a magánélet - www.rtl.hu-amikisfalunkAz „életedet egy disznóért”-elv - www.rtl.hu-amikisfalunkHát az sz\*r lehet... - www.rtl.hu-amikisfalunk
### Egyéb

Pajkaszegi szoborra kértek pénzt 18-07-05
## Jegyzetek

1. ↑ A szlovák sorozat honlapja. Retrieved on október 16, 2020.
2. ↑ 5. évad 13. rész, 15 perc 29 másodperc
3. ↑ 3. évad 16. rész, 42 perc 56 másodperc
4. ↑ 6. évad 15. rész, 40 perc 8 másodperc
5. ↑ IMDB Az én kis falum (1985)
6. ↑ Archivált másolat. Archived from the original on március 23, 2017. Retrieved on március 23, 2017.
7. ↑ Óriási titok derült ki A mi kis falunkról. Retrieved on szeptember 18, 2020.Sablon:Halott link
8. ↑ Pajkaszeg a valóságban - Pilisszentlélek (A mi kis falunk forgatási helyszínei). Retrieved on február 23, 2020.
9. ↑ Kulisszatitkok: megmutatták A mi kis falunk sztárjai a sorozat helyszíneit. Retrieved on május 17, 2021.
10. ↑ A Kúriához fordul A mi kis falunk gyártócége – szerintük jogszabálysértő ítéletet hozott a Győri Ítélőtábla a pilisszentléleki lakos által indított perben (Média1, 2023. január 17.)
11. ↑ Jogerősen elmarasztalták A mi kis falunk sorozatot gyártó céget (Magyar Nemzet, 2023. január 13.)
12. ↑ Kínos vidékizés, Morvai- és Gaudi-perek – ez az RTL-es A mi kis falunk mérlege (Mandiner, 2023. január 20.)
13. ↑ Kisfiával jár együtt forgatni Lovas Rozi. Retrieved on szeptember 8, 2020.

## Források

Sablon:Filmlinkek

* *A mi kis falunk* az RTL.hu-n (magyarul)
* *A mi kis falunk* a Sorozatjunkie.hu-n (magyarul)
* Nagyon brutális számokkal nyitott A mi kis falunk sorozat (filmsor.net)

* **Filmművészetportál**